Vorsti (Väike-Maarja)

Vorsti (kohakääne VorstisseEesti kohanimeraamat, lk. 773) on küla Lääne-Viru maakonnas Väike-Maarja vallas.

Lähimad külad on kirdes Liivaküla, kagus Nõmme, lõunas Padaküla ja läänes Raigu. Muudest kohtadest asuvad lähedal Ilmandu loodes, Sootaguse põhjas ja Aruküla kagus.Eesti kohanimeraamat, kaart 14

Küla on saanud nime isikunime järgi. Küla on esmamainitud 1711, kui Vao mõisas elasid Worsty Hans ja Worsty Matz, ühtlasi oli mõisas veski nimega Mühle zu Worst. 1712 mainiti Vao mõisa kõrvalmõisa nimega Worstimois. 1725 ja 1726 elas Vao mõisas Risu külas Worsti Jürri, Sootaguse külas Worsti Hans ja Worsti Matz ning hajataludes Worssti Mart ja metsavaht Worsti Rein.

1774 müüdi Vorsti kõrvalmõis Vao mõisalt Kiltsi mõisale. Seejärel sai mõisa saksakeelseks nimeks Sternhof, mis tähendab tähemõisa. Seda nimekuju on esmamainitud 1778. 1792. aastal on mainitud kõrvalmõisa nimega Worstemois oder Sternhoff ja 1796 kujul Sternhof, Wosti-M. Mõis asus Väike-Maarja kihelkonnas.

1977 liideti Vorsti külaga Sootaguse küla, mida on esmamainitud 1796 kujul Sootak.

 Pärandkultuuri objektid 

Kiltsi–Padaküla tee (660:KAT:002) on tee pikkusega 4790 m, mille ääres võib näha kiviaedu, tarasid, vanemaid metsa piirsihte, vanu kvartali- ja eraldusposte.Pärandkultuuri objekt: Kiltsi-Padaküla tee (660:KAT:002)

Viited

Kategooria:Väike-Maarja vald
Kategooria:Lääne-Viru maakonna külad